הגביע נשאר בארץ. שחקני נבחרת ישראל(צילום: עוז מועלם)

זה שלנו: נבחרת ישראל היא אלופת אירופה עד גיל 20. החבורה הלוחמת של אריאל בית הלחמי השיגה הערב (ראשון) 84:92 על ספרד בגמר ושמרה על תואר אלופת היבשת בסטייל.

אבדיה חגג: "אין דברים כאלה, זה חלום"

על הדרך, החבורה הלוחמת בכחול-לבן הטריפה 3,400 אוהדים קולניים בהיכל קבוצת שלמה ויחד איתם מדינה שלמה שנסחפה במסע הקיץ הכיפי שהחבר'ה הצעירים האלה סידרו לנו. שניים מאלו שאחראים לכך הם דני אבדיה הנהדר, שנבחר ל-MVP של הטורניר, וים מדר שנכלל יחד איתו בחמישיית הטורניר. "אי אפשר לתאר, זה חלום", אמר בסיום שחקנה הצעיר של מכבי ת"א.

פיני גרשון עם ה-MVP של האליפות, דני אבדיה (צילום: אורן אהרוני)

אריאל בית הלחמי מחבק את עידן אלבר (צילום: אורן אהרוני)

תומר פורת. משחק נהדר (צילום: אורן אהרוני)

עמית זיס מזכיר מי זכתה פעמיים ברציפות (צילום: אורן אהרוני)

עידן אלבר בעננים (צילום: עוז מועלם)

מאוחדים. שחקני הנבחרת (צילום: אורן אהרוני)

אריאל בית הלחמי בטירוף על הקווים (צילום: אורן אהרוני)

אוהדי נבחרת ישראל (צילום: עוז מועלם)

אל אל ישראל. אוהדת ביציע (צילום: אורן אהרוני)

נציגות ספרדית בהיכל שלמה (צילום: אורן אהרוני)

על הנייר ספרד נחשבת לנבחרת עדיפה, אבל הכוח של ישראל הוא באופי ובמשחק הקבוצתי, כפי שבא לי ביטוי גם הערב (ראשון). הכחולים-לבנים פתחו את המשחק טוב, ולא נכנסו ללחץ גם בדקות הטובות של הספרדים שעלו ליתרון חמש נקודות ברבע השני. את הנוקאאוט שמרה הנבחרת לרבע האחרון, אז התפוצצה ולא השאירה לספרדים סיכוי בדרך להפרש שטיפס בשיאו ל-17 נקודות.

דני אבדיה רשם את אחד ממשחקיו הטובים בטורניר עם 23 נקודות, 7 אסיסטים, 3 בלוקים ואופי של ווינר. אליו כמובן צריך לצרף את הכוכב הנולד של הכדורסל הישראלי, ים מדר. הגארד של הפועל ת"א צלף 17 נקודות אליהן הוסיף 8 אסיסטים. שחקן נוסף שהתעלה הערב היה תומר פורת שקלע 11 נקודות כולל כמה חשובות במיוחד. קלעים נוספים : רז אדם ועידן אלבר 10 נק' כ"א; עמית זיס ויותם חנוכי 7, כ"א, נועם אביבי 3, יאיר קרביץ ותומר לווינסון 2 כ"א.

נתניהו: "עשיתם דבר יוצא מן הכלל"

כמיטב המסורת, מאמן הנבחרת אריאל בית הלחמי זכה לשיחה מראש הממשלה, בנימין נתניהו שאמר: "עשיתם דבר יוצא מן הכלל והבאתם הרבה גאווה לעם ישראל. משחק ענק. יש לנו שחקנים נהדרים ועתיד גדול. כל הכבוד לכם!

ה-MVP הטרי דני אבדיה שיתף בהרגשה אחרי הזכייה: "היה עליי לחץ ענק. אבל קודם כל, החברים שלי סביבי, גרמו לי להרגיש הכי נוח בעולם, בטח אחרי שהייתה פתיחת טורניר לא טובה בכלל. הם עודדו אותי ועזרו לי להיכנס לעניינים".

דני אבדיה. ווינר (צילום: עוז מועלם)

מהלך המשחק

ים מדר הרים את הקהל כבר בפתיחה עם סל ועבירה, דני אבדיה חסם פעמיים בהגנה, אבל מיגל גונסאלס לקח ריבאונד התקפה וצמצם, 3:2. אבדיה שנכנס טוב למשחק תפר שלשה, זיס ומדר הוסיפו, 2:10. הספרדים יצאו מההלם עם חמש נקודות רצופות, בעוד נועם אביבי צלף מחוץ לקשת, 7:13. אדם סולה נותר חופשי והעלה את הספרדים ליתרון ראשון עם שלוש נקודות, 18:20. המאמן הספרדי קיבל עבירה טכנית וים מדר השלים ארבע נקודות, 24:24 בסיום הרבע הראשון.

ספרד פתחה טוב את הרבע עם שתי קליעות רצופות, תומר לוינסון צמצם מהקו, 30:26.יאיר קרביץ עלה לראשונה על הלוח בזכות חטיפה ואסיסט של אביבי, אבל הרכות בהגנה אפשרה לג'וזף פוארטו להטביע, 34:29. דני אבדיה קבר שלשה חשובה אחרי 5 דקות ללא סל שדה, 34:32. אראנו קלאבריה הטביע בקלות, מדר קלע בצד השני, פוארטו צלף מיד בחוץ לקשת ותומר פורת החזיר עם שלשה משלו, 39:37. רז אדם ניסה אסיסט מתוחכם שלא הגיע ליעד והנבחרת נענשה במתפרצת. ג'אמפ שוט של פורת קבע את תוצאת המחצית, 42:42 .

ים מדר בדרך לסל (צילום: עוז מועלם)

רז אדם יודע שזה הערב של ישראל (צילום: אורן אהרוני)





פורת קלע סל מעט מוזר שהעלה את הנבחרת שוב ליתרון, הספרדים השוו ועמית זיס סידר אסיסט מצוין לאדם. הרוחות התלהטו לאחר שחסימה לא חוקית של הספרדים אושרה ובית הלחמי

ספג טכנית. איגנסיו רוסה קלע שתי שלשות מטווח NBA, זיס החזיר, 50:53 לישראל. האיש של הנבחרת ברבע השלישי היה פורת עם נקודות חשובות, שנענו מיד בשלשה נוספת של רוסה הלוהט, 56:58 ספרדי. אבדיה חדר נפלא לסל ועוד נקודות של מדר החזירו את היתרון לכחולים-לבנים, 58:60. עידן אלבר זרק שלשת התאבדות והקפיץ את היכל שלמה, 58:64 ומדר סגר את הרבע עם 59:66 .

